SET รีบาวด์ 12 จุด รับราคาน้ำมันพุ่ง โบรกแนะสอย 9 หุ้นอานิสงค์ “วัคซีนโควิด”
SET รีบาวด์ 12 จุด รับราคาน้ำมันพุ่ง โบรกแนะสอย 9 หุ้นอานิสงค์ “วัคซีนโควิด”
23 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,489.73 จุด บวก 11.59 จุด หรือ 0.78% สูงสุดที่ 1,490.13 จุด ต่ำสุดที่ 1,486.18 จุด มูลค่าการซื้อขาย 3.9 พันล้านบาท
ด้าน บล.ฟินันเซีย ไซรัส คาดแนวโน้มตลาดวันนี้จะแกว่งตัวในกรอบ 1,470-1,490 จุด โดยกลุ่มพลังงานคาดว่าจะเกิด Technical Rebound ได้จากราคาน้ำมันดิบที่พุ่งขึ้น เช่นเดียวกับ Commodity ทั่วโลกจากกระแสคาดการณ์เงินเฟ้อที่คาดว่าจะเร่งตัวขึ้นโดยเฉพาะในช่วงครึ่งหลังของปี 2564 หลังจากวัคซีนมีการใช้งานอย่างแพร่หลายทั่วโลก ซึ่งสร้าง Sentiment ลบต่อตลาดหุ้นซึ่งปรับตัวขึ้นในช่วง 1 ปีที่ผ่านมาจากสภาพคล่องในตลาดที่สูงจากการอัดฉีดเม็ดเงินของธนาคารกลางต่างๆ ทั่วโลก
ส่วน บล.คิงส์ฟอร์ด คาด SET Index แกว่งตัว 1,470  1,490 จุด โดยตลาดยังถูกกดดันความผันผวนของ Bond Yield สหรัฐฯ และเงินเฟ้อที่อาจเพิ่มขึ้นรวมเร็ว อาจส่งผลให้ธนาคารกลางต่างๆ ลดการกระตุ้นเศรษฐกิจและกระทบต่อทิศทาง Fund Flow ดังนั้นอาจเลือกซื้อกลุ่มที่มีปัจจัยบวกเฉพาะตัว เช่น การทยอยรับวัคซีนของไทย และการผ่อนคลายมาตรการควบคุมของ ศบค. รวมถึงแผ่นการเปิดภาคท่องเที่ยว แนะนำ STGT, CPN, ZEN, CENTEL, ERW, MINT, SHR, BA, BGC